procesaur/Wiki.mk huggingface dataset:
Марко, Арапин и Маркоица

Марко, Арапин и Маркоица — македонска епска песна за Крале Марко.
1 Содржина
Крале Марко си седел дома, пиејќи вино, а тогаш на неговата порта зачукал црна Арапина, кој го предизвикал Марко на двобој во пиење, нудејќи му ја својата глава, ако изгуби, но барајќи ја Марковица, ако победи во двобојот. Марко го пуштил Арапот да влезе и пиеле три дена и три ноќи, но никој не се опијанил. Тогаш, Марко излегол малку да прошета надвор, а за тоа време, Арапот му ставил некаква трева во виното, така што кога продолжиле да пијат, Марко веднаш заспал. Тогаш, црна Арапина ја зел со себе Марковица, а таа се преправала дека му е благодарна зашто ја ослобил од Марко пијаницата. Меѓутоа, кога пристигнале во близината на Солун, Марковица го предупредила Арапот дека Марко има многу пријатели во градот, кои сигурно ќе го убијат, ако видат дека ја грабнал. Затоа, таа му предлага да се преправаат дека Марковица е страшен јунак, кој води заробеник во Цариград. Истовремено, кога стигнале во Солун, Марковица (преправена во јунак) ги предупредила граѓаните да не го повредат заробеникот. Сепак, ноќта, таа му ја пресекла главата на Арапот, а за тоа ги обвинила граѓаните на Солун, принудувајќи ги да ѝ дадат голем откуп (12 маски натоварени со богатство). Марковица се вратила назад во Прилеп, а патем ја сретнал Крале Марко, кој не ја препознал. Тој го прашал „јунакот“ дали ја видел Марковица, а таа му одговорила дека Арапот и Марковица заминале многу далеку и дека нема смисла да ги бара. Притоа, таа го повела Марко со себе, на чело на караванот и уште неколкупати го удрила со камшикот. Кога стигнале на Плетвар, Марковица слегла од коњот и му ја кажала вистината на Марко, кој ѝ простил за ударите со камшикот, така што заедно го однеле богатството дома.
Норторфер Ланд

Норторфер Ланд (|Nortorfer Land; до 1 јануари 2007 г.: ''Норторф-Ланд'') — општинска заедница во округот Рендсбург-Екернферде, во Шлезвиг-Холштајн, Германија. Се наоѓа околу градот Норторф, кој претставува седиште на општинската заедница.
Општинската заедница Норторфер Ланд се состои од следниве општини:
Герард де Нојер

Герард де Нојер (роден на 4 април 1969 во Ост-Субург, Зеланд) — поранешен холандски фудбалер, дефанзивец.
Тој е брат близнак на напаѓачот Денис де Нојер, кој исто така играл професионално фудбал во текот на доцните 1980-ти и 1990-тите. Неговиот син Бредли де Нојер е исто така професионален фудбалер и во моментов настапува за ЦСКА Софија.
1 Кариера
Де Нојер бил одбранбен играч и во својата кариера настапувал за екипите на Спарта Ротердам од 1988–1998, Херенфен од 1998–2002, Фејенорд од 2002–2004 и Дордрехт од 2004–2006 година.
2 Наводи
**
Гент-Вевелгем 2011

Гент-Вевелгем 2011 — 73. издание на еднодневната велосипедска трка Гент-Вевелгем, која се одржала на 27 март 2011 година. Возачот на Том Бонен ја освоил трката во спринтерска завршница пред возачот на Даниеле Бенати и Тајлер Фарар од .
1 Екипи
Бидејќи Гент-Вевелгем е дел од Светската турнеја, сите UCI World Tour екипи биле автоматски повикани и се обврзани да испратат екипа. Покрај тоа, биле доделени седум специјални покани на други професионални континентални екипи. Секоја од 25. екипи имала право на осум возачи.* Професионални континентални екипи поканети со специјална покана.
2 Резултати
, Велосипедист, Екипа, Време, Бодови заСветската турнеја
1, 4ч 35' 00", 80
2, и.в., 60
3, и.в., 50
4, и.в., 40
5, и.в., 30
6, и.в., —
7, и.в., 14
8, и.в., 10
9, и.в., 6
10, и.в., 2
Црква „Св. Никола“ - Нерешки Пат

Свети Никола — мала православна црквичка на падините на Водно, веднаш до патот што води за селото Горно Нерези.
Црквата долго време била запуштена. Денес за неа се грижи жител на населбата Козле. Црковниот патронат се слави на 19 декември на Свети Никола Зимски, кога е присутен и свештеник од црквата „Св. Јован Крстител“ од Капиштец. Црквата неколкупати била ограбувана.
1 Галерија
2 Поврзано
* Скопска епархија
* Јужноскопско архијерејско намесништво
Франческо Ајец

Франческо Ајец (|Francesco Hayez; – ) — италијански сликар од периодот на романтизмот, познат по своите велелепни историски дела, политички алегории и исклучителни портрети.
1 Живот
Ајец е роден во Венеција како најмладиот од петте сина на релативно сиромашно семејство. Татко му бил со француско потекло, а мајка му била од Мурано. Малиот Франческо израснал кај тетка си од мајчина страна, омажена за богат бродопоседник и колекционер. Уште од мали нозе покажал дарба за цртање, па тетин му го испратил да го учи занаетот кај реставратор на слики. Подоцна, Ајец продолжува да го учи сликарството кај уметникот Франческо Маџото во текот на три години. Во 1806 г. се запишува на Новата ликовна академија и учи кај професорот Теодоро Матеини. Во 1809 г. го освојува конкурсот на венецијанската Ликовна академија за едногодишни студии на познатата академија „Св. Лука“ во Рим. Останал во градот сè до 1814 г., па се преселил во Неапол, каде добил значајна нарачка од кралот Жоашен Мира да наслика историско дело на тема „Улис на дворот на Алкиној“. Кон средината на 1830-тите го посетувал салонот „Салото Мафеи“ на Клара Мафеи во Милано (која ја насликал на портрет) и таму, во 1850 г. е назначен за директор на академијата „Брера“.
Ајец живеел долго и уживал плодно творештво. Сликите имаат историско-митолошка тематика во неокласичен, а потоа романтистички стил. Претставените ликови и настани се преземени од Библијата или класичната антика, понекогаш со родољубив карактер.
2 Творештво
Портретите на Ајец ја имаат изразната сила на Енгр и Назарените. Личностите се претставени седнати, со во воздржана црно-бела облека без додатоци. Насликал поголем број на уметници, музичари и благородници. Во подоцнежниот дел од творештвото работел и од фотографии.
Една од омилените тематики на Ајец е полуголата жена, често насликана во ориентална средина. Харемите и одалиските се омилена тема на романтистичките сликари, кои вака можеле да сликаат сцени и личности на начин неприфатлив во нивните матични општества.
Меѓу Ајецовите дела се истакнува сликата „Бакнеж“ како омилена меѓу современиците и до денес. Популарноста на оваа слика делумно се должи на нејзината достапност, односно тоа што момчето и девојката се анонимни, и не бараат претходно познавање на митологијата и книжевноста за да бидат протолкувани.
Ликовното творештво на Ајец не е лесно за проследување поради тоа што најчесто на делата не им ставал потпис и година. Најприближни информации за сликите добиваме од деловодните книги, каде е наведено кога сликата е купена или продадена. Друга усложнувачка околност е практиката на уметникот да ги слика истите слики во различни периоди со минимални или никакви измени.
Меѓу неговите ученици во академијата се вбројуваат Карло Белџојозо, Аманцио Катанео, Анџело Пјетрасанта, Алесандро Фокози, Франческо Валаперта, Телјо Мила Измаеле, Антонио Тавела, Ламперти Џовани, Сило Антонио Antonio и Ливо Пекора.
3 Галерија
Шванзен (амт)

Шванзен (|Schwansen) — поранешна општинска заедница во округот Рендсбург-Екернферде, во Шлезвиг-Холштајн, Германија. Го зафаќала најголемиот дел од истоимениот полуостров. Седиштето на општинската заедница било во Дамп. Во јануари 2008 година била споена со општинските заедници Шлај и Виндеби и ја создале општинската заедница Шлај-Балтичко Море.
Општинската заедница Шванзен се состоела од следниве општини:
# Бродерсби
# Дамп
# Дерпхоф
# Холцдорф
# Карби
# Тумби
# Вабс
# Винемарк
Виндеби (амт)

Виндеби (|Windeby) — поранешна општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница било во градот Екернферде, иако самиот град не бил член на заедницата. Во јануари 2008 година била споена со општинските заедници Шванзен и Шлај за да ја создадат општинската заедница Шлај-Балтичко Море.
Општинската заедница Виндеби се состоела од следниве општини:
# Алтенхоф
# Баркелсби
# Гамелби
# Гозефелд
# Лозе
# Виндеби
Норторф

Норторф (|Nortorf) — град во округот Рендсбург-Екернферде, во сојузната покраина Шлезвиг-Холштајн, Германија. Се наоѓа околу 13 километри северозападно од Нојминстер и 25 километри југозападно од Кил.
Градот претставува административно седиште на општинската заедница Норторфер Ланд.
1 Географија
Градот се наоѓа помеѓу природните паркови Вестензе и Аукруг, во средишниот дел на областа Среден Холштајн. Географскиот центар на покраината Шлезвиг-Холштајн се наоѓа во рамките на градот Норторф (во местото Тинбител) на надморска височина од 20,12 метри.
2 Луѓе
* Мартин Елерс (1732–1800) — педагог и професор по филозофија на Килскиот универзитет
* Харбе Кардел (1893–1982) — писател
* Курт Хамер (1926–1991) — политичар
* Оливер Штерн (р. 1953) — музичар
Шлај-Балтичко Море

Шлај-Балтичко Море (|Schlei-Ostsee) — општинска заедница во округот Рендсбург-Екернферде, во Шлезвиг-Холштајн, Германија. Седиштето на општинската заедница е во градот Екернферде, иако самиот град не е член на заедницата. Била создадена на 1 јануари 2008 година од поранешните општински заедници Шлај, Шванзен и Виндеби.
Општинската заедница Шлај-Балтичко Море се состои од следниве општини:
Шванзен

Шванзен (|Schwansen; |Svans или ''Svansø'', што означува „лебедово езеро“) — полуостров во северниот дел на сојузната покраина Шлезвиг-Холштајн, Германија, опкружен од Балтичкото Море. Се наоѓа помеѓу Екернфердскиот Залив на ју и морскиот ракав Шлај на север. На полуостровот живеат околу 20.000 жители.
Јужнојитландскиот дијалект на данскиот јазик се користел во Шванзен околу 1780 година (последен пат во селата близу Шлај). Данска го загубила Шванзен во текот на Втората шлезвишка војна во 1864 година.
Шванзен е име и на поранешната истоимена општинска заедница, која го зафаќала поголемиот дел од полуостровот. Седиштето на општинската заедница било во Дамп.
На полуостровот се наоѓаат следниве општини:
* Баркелсби
* Бродерсби
* Дамп
* Дерпхоф
* Гамелби
* Холцдорф
* Карби
* Козел
* Лозе
* Ризеби
* Тумби
* Вабс
* Винемарк
Покрај овие општини, на полуостровот влегуваат и градските единици Борби и Лујзенберг на градот Екернферде и градските единици Олпениц и Коперби (Еленберг) на градот Капелн.
Шлај (амт)

Шлај (|Schlei) — поранешна општинска заедница во округот Рендсбург-Екернферде, во Шлезвиг-Холштајн, Германија. Била сместена на југоисточниот брег на Шлај, морски ракав на Балтичкото Море, помеѓу градовите Екернферде и Шлезвиг. Седиштето на општинската заедница било во Флекеби. Во јануари 2008 година била споена со општинските заедници Шванзен и Виндеби за да ја создадат општинската заедница Шлај-Балтичко Море.
Општинската заедница Шлај се состоела од следниве општини:
# Флекеби
# Гиби
# Хумелфелд
# Козел
# Ризеби
Екернфердски Залив

Екернфердски Залив (|Eckernförder Bucht; |Egernførde Fjord) — фјорд во сојузната покраина Шлезвиг-Холштајн, Германија. Заливот претставува ракав на Килскиот Залив. Се граничи со Килскиот Фјорд кај светилникот Билкер. Некогашниот пошумен полуостров Денишер Волд помеѓу Килскиот Фјорд и Екернфердскиот Залив претставувал погранична област помеѓу Сасите и Данците во текот на средниот век. Северно од Екернфердскиот Залив се наоѓа полуостровот Шванзен. На крајот на заливот се наоѓа градот Екернферде.
Екернфердскиот Залив е долг 17 километри и при неговиот влез е широк 10 километри, каде што како крајни точки се земаат Бокнис-Ек (општина Вабс) и Дениш-Нинхоф (општина Шведенек). Во поглед на меѓународното право се смета за „вистински залив“.
Брегот на Екернфердскиот Залив целосно се граничи со округот Рендсбург-Екернферде (стариот округ Екернферде). На северниот брег се наоѓаат општините Вабс (на почетокот на заливот) и Баркелсби, на јужниот брег од исток кон запад општините Шведенек (исто така на почетокот на заливот), Нер и Алтенхоф. Истоимениот град Екернферде се наоѓа на западниот крај на заливот.
Антихрист (филм)

Антихрист (англиски: ''Antichrist'') е филм од 2009 година, во режија на Ларс фон Триер, кој е автор и на сценариото. Главните улоги ги толкуваат: Вилјем Дефо (''Willem Dafoe'') и Шарлот Гејнзбур (''Charlotte Gainsbourg''). Филмот освоил вкупно 22 награди, меѓу кои и наградата на Гејнзбур, за најдобра глумица на Канскиот филмски фестивал. Исто така, филмот имал и 20 други номинации, меѓу кои и оние за „Златна палма“ на Канскиот филмски фестивал и за најдобар режисер и најдобра глумица на Европските филмски награди. Филмот трае 108 минути.
1 Содржина
Централна тема на филмот е мрачната страна на човековата природа. Додека еден маж и една жена водат љубов во својот дом, нивното мало дете излегува од креветчето и паѓа низ прозорецот. Потресена од смртта на детето, мајката завршува во болница, доживувајќи нервен слом. Нејзиниот маж, кој е психијатар, се нафаќа да ја излечи, барајќи од неа да ги наброи нештата од кои се плаши. Таа ја наведува дрвената куќа во шумата наречена „Рај“ (''Eden'') во која минатото лето се случувале чудни нешта. Затоа, двајцата заминуваат таму. Понекогаш, жената добива страсни желби да води љубов со мажот, а еднаш, таа го онесвестува, му ја прободува ногата и во отворот му става тежок железен предмет. Мажот се освестува и се обидува да избега, криејќи се во една лисичја дупка, но жената го пронаоѓа и го враќа во куќарката. Таму, тој се ослободува од железниот предмет и ја задавува жена му. Додека ја напушта шумата, од сите страни се појавуваат многу жени.
Иван Ровни

Иван Ровни (|Иван Андреевич Ровный; р. во ) — руски професионален друмски велосипедист, кој вози за професионалната континентална екипа .
1 Кариера
За сезоната 2014, Ровни се приклучил на .
Бил дисквалификуван од Вуелта а Еспања 2014 поради размената на удари со италијанскиот велосипедист Џанлука Брамбила при нивното бегство на шеснаесеттата етапа.
2 Достигнувања
;2007
: 1. Етапа 9 Тур де л’Авенир
;2009
: 3. ГП д’Исберг
;2013
: 2. Џиро ди Тоскана
: 3. Краен пласман Џиро дела Реџоне Фриули-Венеција-Џулија
: 3. Џиро дел’Апенино
: 4. ГП Индустрија & Артиџанато ди Ларчано
: 4. Тре Вали Варезине
: 5. Копа Уго Агостони
: 6. Трофео Матеоти
2.1 Распоред на резултатите на големите трки
Голема трка, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, СО, —, —, —, 78, —, —, 46, 115, 36, 119
Тур, —, —, —, —, —, —, —, —, —, —
Вуелта, —, СО, —, —, —, —, —, СО, —, 99
СО = се откажал; — = не учествувал
Џиро ди Ломбардија 2011

Џиро ди Ломбардија 2011 — 105. издание на еднодневната велосипедска трка Џиро ди Ломбардија, често наречена како ''Трка на паѓачките лисја''. Била одржана на 15 октомври 2011 година на растојание од 241 километар, започнувајќи во Милано и завршувајќи во Леко по првпат. Претставувала 26. и последна трка во сезоната на Светската турнеја.
Возачот на Оливер Цауг ја освоил трката, напаѓајќи на последното искачување Салита ди Ело и се одржал до крајот, освојувајќи ја трката по првпат во неговата професионална кариера. Преостанатите места на подиумот биле одредени — осум секунди зад Цауг — во спринт помеѓу петорица, кога возачот на Даниел Мартин го победил Хоаким Родригес од за второто место. Двократниот победник и бранителот на титулата и предводник во Светската турнеја Филип Жилбер завршил на осмото место, 16 секунди зад Цауг.
1 Екипи
Бидејќи трката е дел од Светската турнеја, сите осумнаесет UCI World Tour екипи биле автоматски поканети и се обврзани да испратат екипа. Биле доделени седум специјални покани — , , , , , и — со што се создала група од 25 екипи.*************************
2 Резултати
, Велосипедист, Екипа, Време, Бодови заСветската турнеја
1, 6ч 20' 02", 100
2, + 8", 80
3, + 8", 70
4, + 8", 60
5, + 8", 50
6, + 8", –
7, + 16", –
8, + 16", 20
9, + 16", –
10, + 16", –
Флекеби

Флекеби (|Fleckeby; |Flækkeby) — општина во округот Рендсбург-Екернферде, во Шлезвиг-Холштајн, Германија. Се наоѓа на половина пат помеѓу градовите Екернферде и Шлезвиг на Шлај.
Општината претставува административно седиште на поранешната општинска заедница Шлај.
Трка околу Луксембург

Трка околу Луксембург (|Tour de Luxembourg) — годишна велосипедска етапна трка, која се одржува во Луксембург. Трката околу Луксембург е класифицирана како 2. HC, категорија на трки кои се веднаш за оние од Светската турнеја. Во 2006 година, трката била дел од Европската турнеја. Одржувана кон крајот на мај или почетокот на јуни, настанот е понекогаш користен од страна на возачите како подготовка за Тур де Франс.
Шлај

Шлај (|Schlei; |Slien) — тесен морски ракав на Балтичкото Море во сојузната покраина Шлезвиг-Холштајн, во северна Германија.
Се протега 42 километри од Балтичкото Море близу Капелн и Арнис до градот Шлезвиг. Долж Шлај постојат бројни мали заливи и мочуришта. Го одвојува полуостровот Ангелн на север од полуостровот Шванзен на југ. Просечно неговата широчина изнесува 1,3 километри и просечна длабочина од 3 метри. Водата во ракавот е соленикава, односно мешавина на питка и морска вода.
Важното викиншко место Хедеби се наоѓало на крајот на фјордот, но подоцна било напуштено во корист на градот Шлезвиг. Денес, постои музеј на местото, раскажувајќи ја приказната на напуштениот град.
Андизол

Андизол — почва образувана од вулканска пепел со значајна количина на стакло и аморфни колоидни материјали како што се алофанот, имоголитот и ферихидритот. Според класификацијата на Организацијата за исхрана и земјоделство на ООН (ФАО), оваа почва се нарекува андозол
Бидејќи ваквата почва е прилично млада, таа е многу плодна онаму каде фосфорот лесно се врзува (што е чест случај во тропскиот појас). Добро се носи со интензивно исползување на земјоделски култури, како што се гледа по оризовите насади на Јава, кои прехрануваат еден од најгусто населените предели на светот. Други андизоли се погодни за одгледување на овошје, пченка, чај, кафе и тутун. Во крајбрежните северозападни краишта на САД, на нив успеваат мошне бујни шуми.
Андизолите заземаат околу 1% од копнената површина на светот. Највеќе се среќава околу Тихоокеанскиот Огнен Прстен, особено во средно Чиле, Еквадор, Колумбија, Мексико, Тихоокеанскиот Северозапад на САД, Јапонија, Јава и Северниот Остров на Нов Зеланд. Во помала мера го има и во Големата Раседна Долина во Кенија, во Италија, на Исланд и на Хаваите.
Фосилниот андизол е најден на места далеку од денешните активни вулкански подрачја и е со голема старост. Во некои случаи почвата е создадена дури во преткамбриумот, пред 1,5 милијарди години.
1 Подредови
*акванд — андизол со подземни води на или близу површината поголем дел од годината.
*витранд — релативно млад и крупен андизол во кој најзастапено е стаклото.
*геланд — андизол во многу студени предели (со средна годишна температура под 0 °C).
*кријанд — андизол во студените краишта.
*ксеранд — андизол во предели со многу суви лета и влажникави зими.
*торанд — андизол во многу суви предели.
*уданд — андизол влажни предели.
*устанд — андизол во полусуви (степски) предели.
2 Поврзано
*Педогенеза
*Педологија
*Класификација на почвите
Лактам

Лактам е цикличен амид. Зборот е добиен од зборовите ''лактон'' + ''амид''.
1 Номенклатура
Според големината на прстенот лактамите може да бидат:
* α-лактам (3 член прстен)
* β-лактам (4 член прстен)
* γ-лактам (5 член прстен)
* δ-лактам (6 член прстен)
* ε-лактам (7 член прстен)
Список на места во Шлезвиг-Холштајн

Ова е список на географски објекти во сојузната покраина Шлезвиг-Холштајн, Германија.
1 Реки
* Ајдер
* Елба
* Траве
2 Острови
* Амрум
* Зилт
* Пелворм
* Севернофризиски Острови
* Фемарн
* Фер
* Хелголанд
3 Разно
* Ангелн
* Дитмаршен
* Канал Елба-Либек
* Фризија
* Холштајн
* Килски Канал
* Северна Фризија
* Големо Пленско Езеро
* Шлезвиг
* Национален парк Шлезвигхолштајнско Ваденско Море
* Ваденско Море
Европска епархија

Европска епархија — епархија на Македонската православна црква - Охридска архиепископија, која ја покрива територијата на Европа.
1 Историја
Европската епархија на МПЦ-ОА е формирана на 4 декември 1994 година и за прв надлежен архијереј е поставен митрополитот Горазд. Од 2006 година како надлежен архијереј за оваа епархија е поставен владиката Пимен. Епархијата има вкупно 35 црковни општини, од кои 13 се во Германија. Во рамките на епархијата се изградени три нови цркви, од кои две се осветени (во Тринген, Швајцарија и во Малме, Шведска), како и еден параклис во Берлин. Исто така, во рамки на епархијата се наоѓаат и црквите „Св. Никола“ во Мајнц и „Св. Богородица“ во Зиндфелинген, Германија. На 26 октомври 2014 година, во Загреб, биле удрени темелите на црквата „Св. Злата Мегленска“ како прва македонска црква во Хрватска. Истата е осветена на 21 мај 2023 г. од архиепископот г.г. Стефан во сослужение со српскиот патријарх Порфириј.
2 Архерејски намесништва
Епархијата е поделена на четири архијерејски намесништва, и тоа:
* Северноевропско архијерејско намесништво
* Средноевропско архијерејско намесништво
* Јужноевропско архијерејско намесништво
* Западноевропско архијерејско намесништво
Прва шлезвишка војна

Прва шлезвишка војна (наречена и ''Востание во Шлезвиг-Холштајн''; |Schleswig-Holsteinischer Erhebung) или Тригодишна војна (|Treårskrigen) — прв вооружен судир во јужна Данска и северна Германија, поттикнат од нерешеното прашање на Шлезвиг-Холштајн, започнат за тоа кој треба да има контрола на Војводствата Шлезвиг и Холштајн. Војната, која траела во периодот 1848–1851, исто така вклучувала војници од Прусија и Шведска. На крај, војната завршила со данска победа. Вториот вооружен судир, Втора шлезвишка војна, започнала тринаесет години по првиот, во 1864 година.
1 Поврзано
* Шлезвиг
* Втора шлезвишка војна
Килски Залив

Килски Залив (|Kieler Bucht; |Kiel Bugt) — залив во југозападниот дел на Балтичкото Море, долж брегот на сојузната покраина Шлезвиг-Холштајн во Германија и островите на Данска. Поврзан е со Мекленбуршкиот Залив во источниот дел, Малиот Белт во северозападниот дел и Големиот Белт во северниот дел.
Поморскиот сообраќај кој влегува или излегува во Балтичкото Море преку двата Белта мора да влезат во заливот. При влез, сообраќајот оди кон друг проток, оној кај островот Фемарн, а подоцна во Мекленбуршкиот Залив, кој потоа се отвора во Балтичкото Море. Во другата насока, сообраќајот или поминува низ Големиот Белт, долж Лангеланд или поминува низ Килскиот Фјорд и преку Килскиот Канал директно во устието на реката Елба и во Северното Море. Килскиот Фјорд завршува кај Кил, главниот град на покраината Шлезвиг-Холштајн.
1 Географија
Југозападниот брег на заливот е брегот на Шлезвиг-Холштајн. Заливот започнува со морскиот ракав Шлај, соленикав естуар, на чиј крај се наоѓа градот Шлезвиг. На самиот брег се наоѓаат и два други помали заливи: Екернфердскиот Залив и Фленсбуршкиот Фјорд. Во северниот дел се наоѓаат данските острови Алс, Ере и Лангеланд.
1.1 Килски Фјорд
Килскиот Фјорд, заштитен од заливот на југ, е долг околу 17 километри и широк 1 километар на нејзината најтесна точка. Стратешката положба на Кил, на крајот на фјордот, му овозможил силен стопански развој. Прераснал во големо бродоградилиште, поради што бил примарна цел на сојузничкото бомбардирање при Втората светска војна. Пред основањето на Кил во 1242 година и изградбата на утврден град таму, областа не можела да се развие поради нападите од Викинзите. Меѓутоа, сите археолошки наоди од нив, или се наоѓаат под градот или биле уништени одамна.
1.2 Екернфердски Залив
Екернфердскиот Залив е долг 16 километри, оддалечен околу десет километри од Килскиот Фјорд. Границата со Килскиот Фјорд е кај светилникот Билкер. Некогашниот пошумен полуостров Денишер Волд помеѓу Килскиот Фјорд и Екернфердскиот Залив се наоѓала пограничната област помеѓу Сасите и Данците во средниот век. Северно од Екернфердскиот Залив се наоѓа полуостровот Шванзен; на крајот на заливот се наоѓа градот Екернферде. Самиот Залив бил домаќин на настаните во едрење на Летните олимписки игри 1936 во Берлин.
1.3 Шлај
Шлај е морски ракав („затон“), долг 42 километри, ја создава границата помеѓу историските области и полуострови Ангелн и Шванзен. Овој дел од заливот бил домаќин на настаните во едрење на Летните олимписки игри 1972 во Минхен.
1.4 Фленсбуршки Фјорд
Фленсбуршкиот Фјорд е долг околу 50 километри. Создава дел од границата помеѓу Германија и Данска и ја одбележува северната граница на Ангелн.
Елмсхорн-Ланд

Елмсхорн-Ланд (|Elmshorn-Land) — општинска заедница во округот Пинеберг, во Шлезвиг-Холштајн, Германија. Се наоѓа околу градот Елмсхорн, кој претставува седиште на општинската заедница, иако самиот град не е член на заедницата.
Општинската заедница Елмсхорн-Ланд се состои од следниве општини:
# Клајн Норденде
# Клајн Офензет-Шпарисхоп
# Келн-Рајзик
# Ра-Безенбек
# Зестер
# Зестермие
# Зет-Екхолт
Хазелдорф (амт)

Хазелдорф (|Haseldorf) — поранешна општинска заедница во округот Пинеберг, Шлезвиг-Холштајн, Германија. На 1 јануари 2017 г. се споила со тогашната општинска заедница Морреге, која го променила името во Гест и Марш Јужен Холштајн. Седиштето било во градот Итерзен, иако самиот град не бил член на заедницата.
Општинската заедница се состоела од следниве општини:
# Хазелау
# Хазелдорф
# Хетлинген
Втора шлезвишка војна

Втора шлезвишка војна (|2. Slesvigske Krig; |Deutsch-Dänischer Krieg) — втор вооружен судир како последица на нерешениот статус на Шлезвиг-Холштајн. Започнала на 1 февруари 1864 година, кога пруските сили ја преминале граница во Шлезвиг.
Данска се бореле против Прусија и Австрија. Како и во Првата шлезвишка војна (1848–51), борбата била за контрола на Војводствата Шлезвиг и Холштајн поради нивното управување откако данскиот крал умрел без наследник прифатлив за Германскиот Сојуз. Одлучувачкиот спор произлегол по донесување на Ноемврискиот устав, со кој Војводството Шлезвиг се припојувало во данското кралство со што се прекршувал Лондонскиот протокол од 1852 година.
Причините за војната била етничката расправа во Шлезвиг и постоењето на двојни политички системи во рамките на данската унитарна држава.
Војната завршила на 30 октомври 1864 година, кога бил потпишан Виенскиот договор со кој Данска ги предала Војводството Шлезвиг, Холштајн и Саксо-Лауенбург на Прусија и Австрија.
1 Поврзано
* Шлезвиг
* Прва шлезвишка војна
Елмсхорн

Елмсхорн (|Elmshorn) — град во округот Пинеберг, во сојузната покраина Шлезвиг-Холштајн, Германија. Се наоѓа 32 километри северно од Хамбург, сместен на малата река Крикау, близу Елба. Претежно индустриски град, Елмсхорн е шести град по големина во сојузната покраина, по Кил, Либек, Фленсбург, Нојминстер и Нордерштет.
Првпат бил споменат во 1141 година, а градските права ги добил во 1870 година и денес е седиште на окружниот совет на округот Пинеберг, кој влегува во рамките на метрополитенската област Хамбург. Градот исто така претставува административно седиште на општинската заедница Елмсхорн-Ланд, иако самиот град не е член на заедницата.
Елмсхорн е поделен на пет четврти Калтенвајде, Лангелое/Хајнхолц, Клостерзанде/Лит, Фуксберг и Мите/Фламвег.
1 Стопанство
Историски, Елмсхорн имал многу претпријатие во прехранбената индустрија, вклучувајќи ја преработката на месо и производството на колбаси, производството на маргарин и житарици. Многу претпријатие постојат и денес, како Делинг-Харајко (обработка на месо/производство на колбаси) и Келн (производство на житарици, главно овес и мусли).
2 Меѓународни односи
2.1 Збратимени градови
Елмсхорн е збратимен со следниве градови:
* Тараскон, Франција (од 1987 г.)
* Витенберге, Германија (од 1990 г.)
* Старгард Шчеќињски, Полска (од 1993 г.)
* Рајсио, Финска (од 2000 г.)
* Вентура, САД
3 Познати луѓе
* Фриц Хегер (1877–1949) — архитект
* Херман Вајл (1885—1955) — математичар
* Харалд Паулсен (1895–1954) — глумец
* Михаел Штих (р. 1968) — тенисер
* Тим Мелцер (р. 1971) — готвач
Пинау

Пинау (|Pinnau) — река во јужниот дел на сојузната покраина Шлезвиг-Холштајн, Германија. Долга е околу 41 километар и претставува десна, односно источна притока, на Елба.
1 Тек
Пинау извира во општината Хенштет-Улцбург, тече на почетокот кон југ и од Пинеберг кон запад и се влева во близина на Хазелау во Елба.
2 Галерија
Морреге (амт)

Морреге (|Moorrege) — општинска заедница во округот Пинеберг, во Шлезвиг-Холштајн, Германија. Седиштето на општинската заедница е во Морреге.
Општинската заедница Морреге се состои од следниве општини:
# Апен
# Грос Норденде
# Хајдграбен
# Хајст
# Холм
# Морреге
# Нојендајх
Висина

Висина или височина — мерка со која се изразува вертикално растојание со две значења. Едното се однесува на вертикалната големина на едно тело (колку нешто е високо), а другото искажува вертикалната положба на телото (на која висина е телото) телото). На пример, велиме „Зградата е висока 50 м“, но и „Авионот се наоѓа на височина од 10.000 м“. Во вториот случај, вертикалната оддалеченост на телото (да речеме, авион или планински врв се изразува во надморска височина, односно неговата нагорна оддалеченост од морско ниво
Поимот „висина“ се користи и како количинска мерка на каква било величина или износ (на пр. висина на цена).
1 Во математиката
Во основните модели на просторот, висината претставува димензија, заедно со должината и ширината. Висината е нормална на рамнината на која лежат другите две.
Поимот се користи и во поапстрактни определби. Такви се:
#Висината на еден триаголник, која е должината од темето на триаголникот до отсечката што се образува од спротивната страна;
#Мерка за кружен отсечок на растојанието од центарот на лакот на отсечокот до центарот на линијата што ги поврзува крајните точки на лакот;
#Во теоријата на алгебарските броеви, „висинска функција“ е мерката сврзана со минималниот полином на еден алгебарски број.
2 Кај човекот
Човечката висина е важен дел од антропометријата. Во рамките на дадено население, висината е генетски предодредена, но разликите меѓу населенијата се должат претежно на животната средина.
ООН ја користи човечката висина како еден од показателите за квалитетот на исхраната и здравствените прилики во земјите во развој.
3 Поврзано
* Висина (звук)
* Акрофобија
* Надморска височина
* Човечка висина
Морреге

Морреге (|Moorrege) — општина во округот Пинеберг, во Шлезвиг-Холштајн, Германија. Општината се наоѓа на 30 километри западно од Хамбург, на малата река Пинау, близу Елба. Се наоѓа 2 километри јужно од градот Итерзен.
Општината претстатвува административно седиште на истоимената општинска заедница.
Пинеберг (округ)

Пинеберг (|Pinneberg) — округ во сојузната покраина Шлезвиг-Холштајн, Германија. Се граничи со (од северозапад надесно) окрузите Штајнбург и Зегеберг, градот и покраина Хамбург и покраината Долна Саксонија (округ Штаде).
1 Историја
Округот е приближно ист по територија на поранешното грофовија Холштајн-Пинеберг. Бил основан од пруската администрација во 1867 година. Оттогаш, постои постојано намалување на територијата кон соседните градови Алтона (подоцна и самиот дел од Хамбург), Хамбург и Нордерштет. Островот Хелголанд, порано и самиот округ, се приклучил на округот во 1932 година.
2 Географија
Округот е сместен на северниот брег на реката Елба. Додека Пинеберг е најмалиот округ во рамките на Шлезвиг-Холштајн, истовремено е и најнаселен. Поради растечката метрополитенска област на Хамбург, населението постојано бележи раст. Во округот се наоѓаат поголемиот дел од северозападните предградија на Хамбург. Иако главниот дел на округот Пинеберг, нема излез на море, островот Хелголанд се наоѓа на отворено море.
3 Грб
Грбот прикажува борово дрво во рамките на бел лист од коприва. Листот доаѓа од грбот на грофовијата Холштајн-Шауенбург. Дрвото го прикажува шумарството во округот.
4 Градови и општини
Слободни градови Слободни општини
Општински заедници
<sup>1</sup>седиште на општинската заедница
Томислав Маниќ

Томислав Маниќ (, Србија, ) — македонски музичар, доајен на македонската забавна музика. Најпознат е по евергрините „Кажи зошто ме остави“ и „Црвени рози“.
1 Животопис
Маниќ е роден во 1932 година во Пирот, Јужна Србија и како 18-годишник пристигнал во Скопје, во 1951 година со цел да студира историја. Неговиот талент за музика, но и за глума бил забележан уште во ученичките денови во родниот град, па продолжил да пее и како студент. Првата песна што ја снимил за Радио Скопје во 1956 година е „Индијана“ на Драган Ѓаконовски - Шпато.
Има богата дискографија со снимени 524 песни, со што се вбројува меѓу најпродуктивните наши пејачи. Во последно време е ангажиран и со пишувањето книга за својот богат живот, која, како што ни открива, ќе се вика „Живот посветен на музиката“
Квикборн (Пинеберг)

Квикборн (|Quickborn) — град во округот Пинеберг, во сојузната покраина Шлезвиг-Холштајн, Германија. Се наоѓа на околу 17 километри источно од Елмсхорн и 20 километри северно од Хамбург.
1 Географија
Градит Квикборн се наоѓа северно од Хамбург, на источниот крал на округот Пинеберг, каде според површината претставува најголема општина.
Квикборн се состои од три единици: самиот град Квикборн, како и двете села Квикборн-Ренцел и Квикборн-Хајде.
2 Историја
По првпат бил споменат на 25 јануари 1323 година. Местото добило градски права дури во 1974 година.
3 Меѓународни односи
3.1 Збратимени градови
Квикборн е збратимен со следниве градови:
* Боксхолм, Шведска (од 1974 г.)
* Акфилд, Велика Британија (од 1990 г.)
* Малхов, Германија (од 1990 г.)
Хасло

Хасло (|Hasloh) — општина во округот Пинеберг, во Шлезвиг-Холштајн, Германија. Хасло се наоѓа северно од градот Хамбург, западно од Нордерштет, источно од Пинеберг и јужно од Квикборн.
До 1 јануари 2013 година, Хасло била дел од општинската заедница Пинау, кога добила статус на слободна општина и оттогаш нејзините административни работи за неа ги извршува градот Квикборн.
Бугарска работничка социјалдемократска партија

Бугарска работничка социјалдемократска партија (|Българска работническа социалдемократическа партия; БРСДП) — бугарска политичка партија. Таа била основана во 1894 година преку обединување на Бугарската социјалдемократска партија на Димитар Благоев и Бугарскиот социјалдемократски сојуз, на чело со Јанко Сак’зов. Дотогаш двете организации постоеле независно една од друга и исповедувале различни ставови за развојот на социјалистичкото движење во Бугарија.
На изборите за 8. Обично народно собрание во 1894 година за првпат биле избрани двајца пратеници од БРСДП (Јанко Сак’зов и Никола Габровски). Во следните години теоретските спорови и личните противречности во партијата продолжиле и во 1903 година таа се разделила на Бугарска работничка социјалдемократска партија (тесни социјалисти), на чело со Димитар Благоев и Бугарска работничка социјалдемократска партија (широки социјалисти) на чело со Јанко Сак’зов.
БРСДП издавала весниците ''Работнически весник'' (марксистички) и ''Народ'' (реформистички), како и списанијата ''Ново време'' (марксистичко) и ''Општо дело'' (реформистичко).
Хернеркирхен

Хернеркирхен (|Hörnerkirchen) — општинска заедница во округот Пинеберг, во Шлезвиг-Холштајн, Германија. Се наоѓа околу 12 километри североисточно од Елмсхорн. Седиштето на општинската заедница се наоѓа во градот Бармштет, иако самиот град не е член на заедница.
Општинската заедница Хернеркирхен се состои од следниве општини:
# Бокел
# Бранде-Хернеркирхен
# Остерхорн
# Вестерхорн
Бугарска работничка социјалдемократска партија (тесни социјалисти)

Бугарската работничка социјалдемократска партија (тесни социјалисти) - бугарска левичарска политичка партија, која постоела од 1903 до 1919 на чело со Димитар Благоев.
На конгрес во Русе во 1903 година БРСДП се разделила на две идеолошки крила. Десното крило на БРСДП, бранејќи ги реформистичките позиции, се одвоило во Бугарската работничка социјалдемократска партија (широки социалисти), додека левото, марксистичко крило се одвоило во БРСДП (т.с.)
Таа била наречена партија на "тесните социјалисти" во противополжност на "широките социјалисти". Тие за возврат го добиле своето име поради "широкото разбирање" на марксизмот, како "широка работа" меѓу бројните слоеви на општеството и поради "широките критериуми" за членство во партијата.
БРСДП (т.с.) од своја страна го толкувала Карл Маркс во буквална смисла, и фокусирала својата работа меѓу индустриските работници и поставила високи критериуми во однос на луѓето кои могат да станат нејзни членови.
БРСДП (т.с.) имала за свој орган весник "Работнически весник", а за научно-теоретска трибуна - списание "Ново време". Под раководство на партијата и во тесна врска со неа бил создаен Општ работнички синдикален сојуз (1904) и Сојуз на работничката социјалдемократска младина (1912).
Партијата доживува уште два расцепа - со ''прогресивците'' и ''анархосиндикалистите'', односно во 1905 и 1908. Сепак, влијанието нејзино расте постојано. Во 1902 заработува 2 пратенички места, а во 1914 - 12. Во 1908 добива 2600 гласа на локалните избори, а во 1911 - 13000. Во наредните партијата победи на локалните избори во голем број општини - Самоков, Сливен, Дупница, Плевен, Варна, Нова Загора. Приврзаниците на партијата нарекуваат нејзиното управување на овие општини - општински заедници.
Во 1912-1913 БРСДП (т.с.) се објавува против Балканската и Втората балканска војна и кренала идејата за Балканска федеративна република. Најавила се и против учеството на Бугарија во Првата светска војна, застанала на позициите на Цимервалдската левица за тоа "да се претвори империјалистичката војна во граѓанска". На меѓународно ниво се противила на социалшовинистките позиции на Втората интернационала по прашањето за војната. Водила активна антивоеното агитација меѓу бугарските војници, претежно на Солунскиот фронт.
Поздравила Октомвриската револуција во Русија во 1917 и сè повеќе се зближувала со болшевиците и Ленин. Не успеала да даде организиран карактер на Војничкото востание во 1918 година и да го предводи, иако подоцна го оценила како обид да се собори монархијата и власта на буржоазијата.
"Тесните социјалисти" имале значителни идеолошки разлики со руските болшевиците. Тие не го поставувале прашањето за донесување на власта преку востание, не прифатиле идејата за унија со селячеството и не се согласиле со диктатурата на пролетарјатот како главна цел на социалистичката револуција.
На својот конгрес во 1919 партијата се преименувала во Бугарска комунистичка партија (тесни социалисти).
Бармштет

Бармштет (|Barmstedt) — град во округот Пинеберг, во јужниот дел на сојузната покраина Шлезвиг-Холштајн, Германија. Се наоѓа околу 8 километри североисточно од Елмсхорн и 30 километри северозападно од Хамбург. Со своите 10.000 жители е најмалиот град во округот Пинеберг. Познат е нашироко како чевларски град.
Градот се наоѓа на малата река Крикау, која се влева во Елба. Во близина се наоѓа и Ранцауското Езеро.
Градот претставува административно седиште на општинските заедници Хернеркирхен и Ранцау.
Ранцау (амт)

Ранцау (|Rantzau) — општинска заедница во округот Пинеберг, во Шлезвиг-Холштајн, Германија. Се наоѓа околу градот Бармштет, кој претставува седиште на општинската заедница, но не е член на заедницата. Општинската заедница била именувана по Грофовијата Ранцау, кое постоело помеѓу 1649 година и 1864 година.
Општинската заедница Ранцау се состои од следниве општини:
# Беверн
# Билзен
# Бокхолт-Ханредер
# Буленкулен
# Елерхоп
# Грос Офензет-Асперн
# Хеде
# Хемдинген
# Лангелн
# Луцхорн
Арманска митрополија (Црква на Ирска)

Арманска митрополија (|Province of Armagh) или Северна митрополија (''Northern Province'') — една од двете митрополии на денешната англиканска Црква на Ирска (другата е Даблинската), наречена по нејзиното седиште — градот Арма во Северна Ирска. Го носи формалниот назив „Обединета арманско-туамска митрополија“ (''The United Province of Armagh and Tuam'') по спојувањето со Туамската митрополија во 1833 г. Нејзин митрополит е Архиепископот Армански.
1 Надлежност
Митрополијата има 7 суфрагански епархии кои ја опфаќаат сета Северна Ирска дел од Република Ирска, односно грофовиите Донегол, Монахан, Каван, Лаут, Литрим, Слајго, Роскомон (освен најјужниот дел), Лонгфорд, Мејо и северната половина од Голвеј. САо тоа може да се рече дека зафаќа половина од островот Ирска.
2 Поврзано
* Список на епархии на Црквата на Ирска
Миленау (Пинау)

Миленау (|Mühlenau; исто така: Релау и Релингбек) — поток, а подоцна мала река, во сојузната покраина Шлезвиг-Холштајн.
Миленау извира во источниот дел на природниот парк Холмор (кај градот Квикборн) од повеќе потоци. Потоа продолжува во шумската област помеѓу Нордерштет и Хасло, по што како лева притока во неа се влева поголемата Морбек. Понатаму, ги поминува Бенингштет и Елербек, како и Релинген, од каде е позната и како Релау (''Rellau'').
Јужно од Релинген навлегува во Пинеберг. Тука во неа се влева Дипенау. На крајот, Миленау во западниот дел на градот Пинеберг се влева во реката Пинау.
1 Поврзано
* Список на реки во Шлезвиг-Холштајн
Бенингштет

Бенингштет (|Bönningstedt) — општина во округот Пинеберг, во Шлезвиг-Холштајн, Германија. Се наоѓа околу 8 километри источно од Пинеберг и 13 километри северно од Хамбург. Миленау и Ругенведелзау течат низ општината.
Кон општината припаѓаат местата Винцелдорф и Ругенберген. Бенингштет бил седиште на поранешната истоимена општинска заедница. Помеѓу јануари 2007 година и јануари 2013 година бил дел од општинската заедница Пинау. До 1 август 2008 година претставувал и нејзино седиште, откога тоа било преместено во Релинген. Од 1 јануари 2013 година ја напуштила општинската заедница Пинау и сега претставува слободна општина, која административно соработува со градот Квикборн.
Бенингштет е поврзан со јавниот сообраќаен систем на Хамбург преку железничката компанија АКН.
Повикувачкиот број во Бенингштет започнува со 040 (за Хамбург), иако општината се наоѓа во покраината Шлезвиг-Холштајн, каде броевите започнуваат со 041XX.
Мирјана Крстева-Масети

Мирјана Крстева-Масети (1979) — македонска сликарка.
1 Животопис
Крстева-Масети е родена во 1979 година. Таа дипломирала на Академијата за ликовна уметност во Благоевград, Бугарија, во 2001 година. Исто така, таа е основач и член на Мултимедија центар од Гевгелија.
2 Творештво
Крстева-Масети е член на Друштвото на ликовни уметници на Македонија од 2010 година. Таа е наградувана авторка, која имала над 10 самостојни и повеќе од 60 групни изложби во Македонија и во странство, а учествувала и на повеќе од 15 домашни и меѓународни ликовни колонии. На 31 октомври 2014 година, во уметничката галерија во Музејот на Куманово била отворена нејзината самостојна изложба.
ATC код L02

1 L02A Хормони и сродни агенси
1.1 L02AA Естрогени
:L02AA01 Диетилстилбестрол
:L02AA02 Полиестрадиол фосфат
:L02AA03 Етинилестрадиол
:L02AA04 Фосфестрол
1.2 L02AB Прогестогени
:L02AB01 Мегестрол
:L02AB02 Медроксипрогестерон
:L02AB03 Гестонорон
1.3 L02AE Аналози на гонадотропиноослободувачки хормон
:L02AE01 Бусерелин
:L02AE02 Леупрорелин
:L02AE03 Госерелин
:L02AE04 Трипторелин
:L02AE05 Хистрелин
2 L02B Хормонски антагонисти и сродни агенси
2.1 L02BA Анти-естрогени
:L02BA01 Тамоксифен
:L02BA02 Торемифен
:L02BA03 Фулвестрант
2.2 L02BB Анти-андрогени
:L02BB01 Флутамид
:L02BB02 Нилутамид
:L02BB03 Бикалутамид
:L02BB04 Ензалутамид
:L02BB05 Апалутамид
:L02BB06 Даролутамид
2.3 L02BG Ароматаза инхибитори
:L02BG01 Аминоглутетимид
:L02BG02 Форместан
:L02BG03 Анастрозол
:L02BG04 Летрозол
:L02BG05 Ворозол
:L02BG06 Ексеместан
2.4 L02BX Други хормонски антагонисти и сродни агенси
:L02BX01 Абареликс
:L02BX02 Дегареликс
:L02BX03 Абиратерон
Горазд Чепишевски

Горазд Чепишевски — македонски пливач, кој настапува за пливачкиот клуб „Вардар“ од Скопје.
1 Кариера
Во октомври 2014 година, на пливачкиот митинг во Зрењанин, Србија, пливајќи во мал базен (25 м.), во трката на 200 метри градно, Чепишевски поставил апсолутен рекорд на Македонија, со време од 2:03, 42 минути. Притоа, тој го соборил македонскиот рекорд што една недела порано го поставил Марко Блажевски.
На Светското првенство во пливање на 25-метарски базени, одржано во декември 2014 година, во Доха, Чепишевски поставил два државни рекорда на Македонија, и тоа: на 50 метри грбно (25,56 секунди) и на 100 метри грбно (56,70 секунди).
Пинау (амт)

Пинау (|Pinnau) — општинска заедница во округот Пинеберг, во Шлезвиг-Холштајн, Германија. Општинската заедница Пинау била создадена во јануари 2007 година со спојување на општинските заедниц Бенингштет и Пинеберг-Ланд. Седиштето на општинската заедница е во Релинген, иако самиот не е дел од заедницата.
Општинската заедница Пинау се состои од следниве општини:
# Борстел-Хоенраден
# Елербек
# Кумерфелд
# Присдорф
# Тангштет
Релинген (Шлезвиг-Холштајн)

Релинген (|Rellingen) — општина во округот Пинеберг, во Шлезвиг-Холштајн, Германија. Општината се состои од местата Релинген-Ост, Крупундер и Егенбител. Се наоѓа околу 7 километри источно од Пинеберг и 10 километри северозападно од Хамбург.
Општината претставува административно седиште на општинската заедница Пинау, иако самата општина не е член на заедницата.
1 Географија
Релинген се наоѓа на Миленау, непловна притока на Пинау.
2 Сообраќај
Релинген е близу сојузниот автопат Б23. Хамбуршката С-Железница (линија 3) и автобускиот систем (линиите 185, 195, 295 и 295) го поврзуваат Релинген со Хамбург.
3 Архитектура
Релинген е познат по својата лутеранска црква. Архитект бил Кај Дозе. Претходната црковна градба била тешко оштетена во текот на Триесетгодишната војна. Била повторно изградена во периодот 1754-1756, кога била и проширена. Црквата има осумаголен облик и поседува камбанарија.
Монахан

Монахан ( |Monaghan , |Muineachán ) — град во Република Ирска, во северниот дел на земјата. Градот е дел од округот Монахан со исто име и е негово седиште и најголем град.
1 Природни услови
Градот Монахан се наоѓа во централниот дел на ирскиот остров и северниот дел на Република Ирска и припаѓа на провинцијата Алстер. Границата со Северна Ирска е 8 километри. Градот се наоѓа на 130 километри северно од Даблин.
Монахан се наоѓа во низинската област на централна Ирска. Во градот нема водотеци, но реката Блеквотер тече 8 километри источно од градот. Централниот дел на градот е на 60 метри надморска височина.
Клима: Климата во Монахан е умерено континентална со изразено влијание на Атлантикот и на тековната голфска струја. Затоа, градот се одликува со блага и високо променлива клима.
2 Историја
Областа Монахан била населена уште во праисторијата. Во раниот среден век тоа било во сопственост на Викинзите. Областа била освоена од англиските Норманци кон крајот на 12 век.
Во текот на 16 и 17 век, Монахан учествувал во бурните времиња во борбите за моќ над Англија. Ова ја оштетило економијата на градот. Сепак, вистинската пресврт на економијата на градот се случила во средината на 19-ти. век во време на ирскиот глад. Во исто време, градот бил еден од центрите на ирската национална преродба, камен-темелник на денешната ирска држава.
Монахан е основан во 1921 година на Република Ирска. Обнова на градот започнала само во последните децении, кога Монахан повторно забележал брз развој и раст.
3 Население
Според најновите проценки од 2011г. Монахан имал население од околу 6.000 во градот и околу 8000 во поширокото градско подрачје. Во последниве години, населението во градот се зголемило.
4 Стопанство
Монахан бил традиционален занаетчиски и трговски центар. Традиционалното производство е поврзано со шумарството и производството на мебел.
Валка

Валка (|Valka; |Walk) — град и општина во северна Латвија, на границата со Естонија, долж бреговите на реката Педели.
Валка и естонскиот град Валга се поделени од естонско-латвиската граница, но го користат слоганот „Еден град, две држави“. Границата што го поделила ливонскиот град Валк била обележана во 1920 година од меѓународна комисија предводена од британскиот полковник Стивен Џорџ Талентс. Со потпишувањето на Шенгенскиот договор од страна на Естонија и Латвија и укинувањето на границата во 2007 година, било објавено дека ќе биде воведен заеднички јавен автобуски превоз помеѓу Валка и Валга. Исто така, сите гранички премини биле отстранети, а оградите отстранети.
1 Историја
Градот Валк (на германски) бил прв споменат во 1286 година и од 1419 година бил седиште на Ландтагот на Ливонската конфедерација. Градските права биле доделени од полскиот крал Стефан Батори во 1584 година. Меѓутоа, градот ја стекнал својата важност кон крајот на век, кога постоела училишната школа Виѕеме и била отворена важна железничка линија. Понатаму, првата теснолиниска железничка линија на територијата на денешна Латвија отпочнувала од Валка до естонскиот град Перну.
На 15 ноември 1917 година, одлуката за прогласување на независната Република Латвија била донесена во Валка. Црвено-бело-црвеното знаме на Латвија било кренато во градот по првпат. На 1 јули 1920 година, градот бил поделен во новосоздадените држави, Латвија и Естонија.
2 Познати луѓе
* Јанис Цимзе (1814–1881) — педагог
* Андрис Вилкс (р. 1963) — политичар
* Вентс Армандс Крауклис (р. 1964) — музичар и политичар
* Робертс Килис (р. 1968) — антрополог и политичар
* Павел Лоскутов (р. 1969) — естонски тркач
* Аигарс Фадејевс (р. 1975) — натпреваруч во брзо одење
* Гатис Смукулис (р. 1987) — друмски велосипедист
3 Збратимени градови
Валка е збратимен со следниве градови:* Валга, Естонија
* Дурбуј, Белгија
* Естхамар, Шведска
* Вајсенбург, Германија
* Тврдошин, Словачка
* Ориматила, Финска
* Радвилишкис, Литванија
4 Галерија
5 Поврзано
* Валга